ผมเกิดที่ประเทศไต้หวัน
ผมโตมา ในสภาพแวดล้อมที่ล้อมรอบด้วย
ร้านขายอุปกรณ์ประเภทต่างๆ
ผมชอบไปตลาดกลางคืน
ผมหลงใหลความมีชีวิตชีวาของตลาดกลางคืน
แสง สี และของเล่น
และสิ่งที่ผมคาดไม่ถึงที่ได้พบเจอ ทุกครั้งที่ผมไป
เช่น แตงโมมีหนวด
หรือ ลูกสุนัขไว้ทรงผมโมฮอวก์
ตอนที่ผมโตขึ้น ผมชอบแยกชิ้นส่วนของเล่น
ชิ้นส่วนของเล่นทุกประเภทที่ผมหาได้ในบ้าน
ผมแยกชิ้นส่วนปืนอัดลมแรงสูงของพี่ชาย ตอนเขาไม่อยู่บ้าน
ผมยังชอบสร้างสิ่งแวดล้อม
สำหรับให้ผู้คนค้นหา และเล่น
ในช่วงแรก ๆ
ผมจะใช้แผ่นพลาสติก ถุงพลาสติก
และของอื่นที่หาได้ในร้านขายอุปกรณ์
หรือของที่หาได้รอบๆ บ้าน
ผมจะใช้ของเช่น ปากกาไฮไลท์
ผสมกับน้ำ แล้วปั๊มผ่านท่อพลาสติก
เพื่อสร้างระบบไหลเวียนที่เรืองแสงได้
และให้ผู้คนเดินผ่านมาชม แล้วสนุกไปกับมัน
ผมชอบวัสดุพวกนี้ เพราะหน้าตาของพวกมัน
ผิวสัมผัสของมัน แถมยังมีราคาไม่แพงด้วย
ผมยังชอบอุปกรณ์ ที่ทำงานกับส่วนต่าง ๆ ของร่างกาย
ผมใช้ไฟ LED ของกล้อง
กับเชือกเกี่ยว ติดไว้ที่เอว
และผมจะถ่ายคลิปสะดือของผม
เห็นหลายๆมุม
ดูสิครับว่ามันทำอะไร
(เสียงหัวเราะ)
ผมยังชอบดัดแปลงอุปกรณ์ในบ้าน
นี้คือ เครื่องเปิด-ปิดไฟอัตโนมัติ
หลายคนอาจมีอยู่ที่บ้าน
ผมจะตัดเซนเซอร์แสงออก
ใส่สายไฟเพิ่ม
และใช้ดินน้ำมันสำหรับปั้นโมเดล
ติดมันลงบนโทรทัศน์
จากนั้นผมจะอัดคลิปตาของผม
ใช้ส่วนตาดำ
หลอกเจ้าเซนเซอร์ว่าเป็นตอนกลางคืน
ดังนั้นไฟจะสว่างขึ้น
ตาขาวและเปลือกตา
จะหลอกเซนเซอร์ว่าเป็นตอนกลางวัน
และหลอดไฟจะดับลง
ผมอยากจะเก็บตาหลายๆแบบ
ผมจึงสร้างอุปกรณ์นี้ โดยการใช้หมวกกันน็อก
หลอดไฟ และโทรทัศน์
มันทำให้คนสวมหมวกกันน็อกง่ายขึ้น
จากนั้นผมจะถ่ายคลิปตาของพวกเขา
อุปกรณ์นี้ทำให้ผมเหมือนได้
สกัดตาพวกเขาออกมา
ดังนั้นผมจึงมีตาหลายแบบมากมายให้ใช้
สำหรับสิ่งประดิษฐ์อย่างอื่นของผม
สิ่งประดิษฐ์ตัวนี้มีสี่ตา
ตาแต่ละดวงจะควบคุมอุปกรณ์ต่างกัน
ตาดวงสามารถหมุนได้เองบนหน้าจอทีวี
ตาดวงนี้จะทำให้ท่อพลาสติกพองตัวขึ้น
ตาดวงนี้จะดูวิดีโอของสิ่งประดิษฐ์อีกชิ้น ที่ถูกสร้างขึ้น
และตาสองดวงนี้จะทำให้น้ำเรืองแสงขึ้น
ต่อมา สิ่งประดิษฐ์หลายๆอย่างนี้ได้โชว์
ในพิพิธภัณฑ์ หรือในงานจัดแสดง ทุกๆ สองปี หรือสามปี
รอบโลก
ผมรักวิทยาศาสตร์ และชีววิทยา
ในปีค.ศ. 2007 ผมได้ทำวิจัย
ที่พิพิธภัณฑ์สมิธโซเนียน ประวัติศาสตร์ ธรรมชาติแห่งชาติ
ผมได้ไปดูสิ่งมีชีวิตเรืองแสงทางทะเล
ผมชอบสิ่งมีชีวิตเหล่านี้ ผมชอบหน้าตา และผิวสัมผัสของเค้า
สิ่งมีชีวิตเหล่านี้นุ่มนิ่มและหนืด
ผมทึ่งกับการที่มันสามารถใช้แสง
ในสภาพแวดล้อมของมัน
ไปหาคู่ หรือ ป้องกันตัว
หรือหาอาหาร
งานวิจัยชิ้นนี้เป็นแรงบันดาลใจ ให้งานของผมในหลายทาง
เช่น การเคลื่อนไหว หรือรูปแบบของแสง
ดังนั้นผมจึงเริ่มเก็บ
วัสดุประเภทต่างๆมากมายในสตูดิโอของผม
และทำการทดลอง
ลองสิ่งนี้ ลองสิ่งนั้น
และดูว่าผมได้สร้างอะไรขึ้นมา
ผมใช้พัดลมจำนวนมาก
นำมันมาต่อด้วยกัน แล้วดูว่าเกิดอะไรขึ้น
นี่เป็นงานจัดแสดงที่มีความกว้าง 8000 ตารางฟุต
ประกอบด้วยสิ่งประดิษฐ์หลายแบบ
บางอันห้อยลงมาจากเพดาน บางอันวางอยู่ที่พื้น
มองไกลๆ มันดูเหมือนเอเลี่ยน
แต่พอดูใกล้ๆแล้ว
สิ่งประดิษฐ์เหล่านี้ทำด้วยถุงดำ
หรือกล่องทัปเปอร์แวร์
ผมอยากจะแชร์ให้คุณเห็นว่า ของธรรมดา
สามารถกลายเป็นของที่สนุก และมหัศจรรย์ได้อย่างไร
(เสียงปรบมือ)
ขอบคุณครับ
(เสียงปรบมือ)